Diari Oficial de la Generalitat Valenciana


Sumari del DOGV 6134, del 30-10-2009 (2009/12406)

ORDE de 7 d'octubre de 2009, de la Conselleria d'Educació, per la qual es disposa el funcionament de l'Institut d'Educació Secundària de Puig.
----------------------------------------------------------------------------------------------------------------------------------------------

### Dades del document

Número de DOGV
:   6134

Data del DOGV
:   30-10-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/12382


Data del document
:   07-10-2009

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * centre d'ensenyament

ORDE de 7 d'octubre de 2009, de la Conselleria d'Educació, per la qual es disposa el funcionament de l'Institut d'Educació Secundària de Puig. [2009/12910]  
El Decret 152/2009, de 2 d'octubre, del Consell, pel qual es crea l'Institut d'Educació Secundària a Puig (DOCV núm. 6117 de 06.10.2009), va autoritzar la Conselleria d'Educació per a dictar les disposicions necessàries per al seu compliment i desplegament.  
És procedent ordenar l'inici de les activitats del centre de nova creació, determinar les ensenyances que s'hi impartixen i adoptar les mesures necessàries perquè puga desenrotllar la seua activitat acadèmica.  
Fent ús de les competències que m'atorga l'article 28 de la Llei 5/1983, de 30 de desembre, del Consell, a proposta del director general d'Ordenació i Centres Docents de 7 d'octubre de 2009, i de conformitat amb la mateixa proposta,  
ORDENE  
Primer  
1. L'Institut d'Educació Secundària de Puig, codi 51835863, iniciarà les seues activitats en el curs acadèmic 2009-2010.  
2. En el dit curs escolar el centre impartirà les ensenyances d'Educació Secundària Obligatòria i de Batxillerat, de les modalitats d'Humanitats i Ciències Socials i de Ciències i Tecnologia.  
3. A l'efecte de realització de la prova d'accés a la universitat, este centre s'adscriu a la Universitat de València, Estudi General.  
4. El centre impartirà els programes d'educació bilingüe: Programa d'Ensenyament en Valencià (PEV) i Programa d'Incorporació Progressiva (PIP).  
Segon  
La Direcció Territorial d'Educació de València nomenarà l'equip directiu del centre, de conformitat amb el capítol IV del títol V de la Llei Orgànica 2/2006, de 3 de maig, d'Educació, i el Reglament orgànic i funcional dels instituts d'Educació Secundària, aprovat pel Decret 234/1997, de 2 de setembre, del Govern Valencià (DOGV de 08.09.1997).  
Tercer  
La Direcció General d'Ordenació i Centres Docents determinarà i gestionarà els fons necessaris per a la posada en funcionament i manteniment del centre, i el dotarà de l'equipament i material didàctic necessaris. Amb eixa finalitat, la Direcció Territorial d'Educació efectuarà l'oportuna i raonada proposta.  
DISPOSICIONS ADDICIONALS  
Primera   
El que establix esta disposició s'inscriurà en el Registre de Centres Docents de la Comunitat Valenciana.  
Segona  
Queden autoritzades les direccions generals d'esta Conselleria perquè, en l'àmbit de les seues competències respectives, adopten les mesures necessàries per a l'aplicació i desplegament del que disposa la present orde.  
DISPOSICIÓ FINAL ÚNICA  
Esta orde es publicarà en el Diari Oficial de la Comunitat Valenciana i produirà efectes des de l'inici del curs escolar 2009-2010, excepte pel que fa al nomenament de l'equip directiu, cas en què els efectes s'estenen a l'1 de juliol de 2009.  
D'acord amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la Jurisdicció Contenciosa Administrativa, contra la present orde, que posa fi a la via administrativa, es pot interposar recurs potestatiu de reposició o plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'ha d'interposar davant del conseller d'Educació en el termini d'un mes des de l'endemà de la publicació.  
b) El recurs contenciós administratiu s'ha d'interposar davant del Tribunal Superior de Justícia de la Comunitat Valenciana en el termini de dos mesos des de l'endemà de la publicació.  
València, 7 d'octubre de 2009  
El conseller d'Educació,  
ALEJANDRO FONT DE MORA TURÓN